OzLabs/hebrew-wiki-articles huggingface dataset:
טום וג'רי: זינוק למאדים

טום וג'רי: זינוק למאדים (באנגלית: Tom and Jerry: Blast Off to Mars) הוא סרט אנימציה אמריקאי לילדים מסוגת קומדיה ופעולה אשר מבוסס על דמויות האנימציה "טום וג'רי" שיצרו ויליאם האנה וג'וזף ברברה עבור MGM. הסרט מסמן את יום השנה ה-65 לדמויות יחד עם הסרט "טום וג'רי: המהירים והשעירים". הסרט הופק על ידי "האחים וורנר הנפשה" ו-"Turner Entertainment", ובוים ונכתב על ידי ביל קופ. הסרט מספר על טום החתול וג'רי העכבר שטסים לאחר מרדף אל כוכב מאדים ומעורבים בפלישת חייזרים אל כדור הארץ. אורך הסרט הוא כ-75 דקות, ושפת המקור שלו היא אנגלית (הסרט דובב לשפות נוספות, ביניהן: עברית ואיטלקית).

הסרט הופץ על VHS ועל DVD ב-18 בינואר 2005. ב-5 באפריל 2011 הסרט הופץ פעם נוספת ב-Blu-ray. בישראל הסרט הופץ לראשונה בדיבוב לעברית בשנת 2005 ב-DVD.

== תקציר העלילה ==
לאחר המרדף הבלתי פוסק שלהם, טום החתול וג'רי העכבר טסים בטעות בחללית אל כוכב מאדים יחד עם האסטרונאוטים ביף ובאז, שם הם פוגשים חייזרית בשם פיפ ומעורבים בפלישת חייזרים אל כדור הארץ

== הדמויות והמדבבים ==
*ביל קופ – טום החתול
*די בראדלי בייקר – ג'רי העכבר
*קת'רין פיורה – פיפ / עיתונאית
*פרנק ולקר – ספייק
*ג'ף בנט – ד"ר גלוקמן / גרוב שומר / נשיא
*קורי בארטון – גרוב מדען / שופט / עיניים בשער
*בראד גארט – המפקד בריסטל / גרוב שומר / 
*ג'ס הארנל – באז בליסטר / גרוב גנרל / עובד
*טום קני – גרוב / גנן / גרוב שומר
*רוב פאולסן – מחשב / עובדים
*בילי ווסט – ביף ביזארד / המלך טינג /גנן
*קת' סוסי – אובו

===מדבבים בעברית===
במאית הדיבוב בעברית הייתה מאיה בר שלום, ומפיקי הדיבוב בעברית היו עוזי פוקס ולבנת שעשוע.
*יובל סגל – באז בליסטר / עובד / נשיא / גרובים
*עידו מוסרי – ביף ביזארד / עובד / עיתונאי / גרובים
*יורם יוספסברג – המפקד בריסטל / גרוב מדען
*יהויכין פרידלנדר – ד"ר גלוקמן / עיתונאי / גרובים
*מאיה בר שלום – פיפ / עיתונאית / גרובים
*אלדד פריבס – המלך טינג
*אמנון וולף – גנן / עובד / גרובים
*גלעד קלטר – גנן / עובד / גרוב גנרל / גרובים
*עדי וייס – מחשב

== הסרט בישראל ==
הסרט הופץ לראשונה בישראל בשנת 2005 ב-DVD.

== קישורים חיצוניים ==

* 

קטגוריה:סרטי 2005
קטגוריה:סרטי טום וג'רי
קטגוריה:סרטים באנגלית
קטגוריה:סרטים אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:סרטי ילדים
קטגוריה:סרטי אנימציה שיצאו ישירות בפורמט לצפייה ביתית
קטגוריה:האחים וורנר הנפשה: סרטים
מספר זומרפלד

מספר זומרפלד (מסומן באות S) הוא גודל חסר ממד שנעשה בו שימוש באנליזה של סיכה הידרודינמית כחלק מתכנון מסבים הידרודינמיים. גודל זה הוא חשוב מאוד באנליזת סיכה, שכן הוא מכיל את כל המשתנים הנדרשים בדרך כלל על ידי המתכנן. המספר קרוי על שמו של ארנולד זומרפלד.

==הגדרה==
מספר זומרפלד נתון על ידי המשוואה הבאה<ref>Shigley 1989, p.484.</ref>:
:<math> \mathrm{S} = \left( \frac{r}{c} \right)^2 \frac {\mu N}{P}</math>

כאשר:
:S הוא מספר זומרפלד, או מספר המסב האופייני
:r הוא רדיוס הגל
:c הוא המרווח הרדיאלי
:<math>\mu</math> הוא הצמיגות המוחלטת של נוזל הסיכה
:N הוא מהירות הסיבוב של הגל ביחידות סיבובים לשנייה
:P הוא העומס ליחידת שטח המסב המוטל

הצד הימני של המשוואה, לפי הצורה הנ"ל, מוכר גם כמספר הרסי. ניתן אפוא להגדיר את מספר זומרפלד בצורה אלטרנטיבית, בהתבסס על מהירות זוויתית<ref>Williams, J. 1994. Engineering Tribology. p267.</ref>:

:<math> \mathrm{S} = \left( \frac{r}{c} \right)^2 \frac {\mu \N}{P} =\left( \frac{r}{c} \right)^2 \frac {\mu \omega L D}{W} </math>

כאשר
:<math> \omega </math> היא המהירות הזוויתית של הגל ביחידות rad/s
: W הוא העומד המופעל
: L אורך המסב
: D הוא קוטר המסב

==לקריאה נוספת==

==קישורים חיצוניים==
* [https://www.fxsolver.com/browse/?q=Sommerfeld+number מחשבון לחישוב מספר זומרפלד]

==הערות שוליים==

קטגוריה:הידרודינמיקה
קטגוריה:גדלים פיזיקליים חסרי ממדים
טום וג'רי: אגדת מפצח האגוזים

טום וג'רי: אגדת מפצח האגוזים (באנגלית: Tom and Jerry: A Nutcracker Tale) הוא סרט אנימציה אמריקאי לילדים מסוגת קומדיה ופעולה, אשר מבוסס על דמויות האנימציה "טום וג'רי" שיצרו ויליאם האנה וג'וזף ברברה עבור MGM ועל הבלט "מפצח האגוזים" של פיוטר איליץ' צ'ייקובסקי. הסרט הופק על ידי "האחים וורנר הנפשה" ו-"Turner Entertainment", ובוים ונכתב על ידי ספייק ברנדט וטוני קרוון. הסרט מספר על טום החתול וג'רי העכבר נכנסים לתוך עלילת הבלט המפורסם "מפצח האגוזים". אורך הסרט הוא כ-47 דקות, ושפת המקור שלו היא אנגלית (הסרט דובב לשפות נוספות, ביניהן: עברית ואיטלקית). זהו סרטו האחרון של ג'וזף ברברה אשר נפטר ב-18 בדצמבר 2006.

הסרט הופץ על DVD ב-2 באוקטובר 2007. בישראל הסרט הופץ לראשונה בדיבוב לעברית בשנת 2007 ב-DVD.

== תקציר העלילה ==
טום החתול וג'רי העכבר נכנסים לתוך עלילת הבלט המפורסם "מפצח האגוזים" בו הבמה משתנה לארץ מושלגת יפהפייה והצעצועים מתעוררים לחיים, ביניהם: נלי סוסת הפוני, השדון פולי והבלרינה מתיבת המוזיקה איתה ג'רי רוקד. אולם החתולים חוטפים את הבלרינה ואת כל הצעצועים, כעת ג'רי יחד עם חבריו טאפי ונלי ופולי מחפשים את בונה הצעצועים על מנת לשחררם מפני טום והחתולים.

== הדמויות והמדבבים ==
*וויל האנה (לא רשום בקרדיט) - טום החתול / ג'רי העכבר
*שנטל סטראנד - טאפי
*איאן ג'יימס קורלט - פולי
*קת'לין בארר - נלי
*טרה סטרונג - בלרינה
*ג'רי צ'וק - מלך החתולים
*טרבור דאבאל - לאקי
*ריצ'רד ניומן - בונה הצעצועים
*מארק אוליבר - ד"ר מלוולנט
*מייקל דונובן - דמויות שונות

===מדבבים בעברית===
במאי הדיבוב בעברית היה עמיחי בר טוב, ומפיקת הדיבוב בעברית הייתה אסנת סדן.
*שמחה ברבירו - טום החתול / בוץ' (קול שני) / חתולים
*מיכל מוכתר - בלרינה
*עינת גליקסמן - טאפי
*יהונתן מגון - פולי
*הדר שחף-מעיין - נלי
*מולי שולמן - מלך החתולים
*גלעד קלטר - לאקי / מר ואלוולנט / חתולים
*יורם יוספסברג - בוץ' (קול ראשון) / חתולים
*אלברט כהן - בונה הצעצועים
*סיון שביט - דמויות שונות

== הסרט בישראל ==
הסרט הופץ לראשונה בישראל בשנת 2007 ב-DVD.

== קישורים חיצוניים ==

* 

קטגוריה:סרטי 2007
קטגוריה:סרטי טום וג'רי
קטגוריה:סרטים באנגלית
קטגוריה:סרטים אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטי ילדים
קטגוריה:סרטי חג המולד
קטגוריה:ניו יורק בקולנוע
קטגוריה:האחים וורנר הנפשה: סרטים
קטגוריה:סרטי אנימציה שיצאו ישירות בפורמט לצפייה ביתית
קטגוריה:אגוז בתרבות
יהודה לוי (כדורסלן)

יהודה לוי הוא כדורסלן עבר ישראלי, ששיחק בהפועל רמת גן ובנבחרת ישראל.
==ביוגרפיה==
לוי היה מכוכבי הפועל רמת גן בשנות ה-70, ושיחק בה משנת 1974 עד שנת 1983 - שנות השיא של הקבוצה. בכל שנותיו הקבוצה לא ירדה מהמקום הרביעי בליגה וכן רשמה מספר הופעות בגמר גביע המדינה. בשנת 1985 שיחק עוד עונה במדי הפועל קריית גת, ולאחריה הפסיק לשחק בליגה הבכירה.

לוי מדורג במקום ה-6 בקלעי כל הזמנים של הפועל רמת גן עם 1,090 נקודות ב-140 משחקים - ממוצע של 7.8 נקודות למשחק.

כן רשם לוי רשם 16 הופעות בנבחרת ישראל. כמו כן בשנת 1976 שיחק בנבחרת פיקוד הצפון באליפות צה"ל בכדורסל.

בנו הוא כדורסלן הפועל אילת יהונתן לוי.

==קישורים חיצוניים==
* [https://basket.co.il/all-time-players.asp?PlayerId=10239 פרופיל] באתר מנהלת הליגה בכדורסל

==הערות שוליים==

קטגוריה:כדורסלני הפועל רמת גן
קטגוריה:כדורסלני נבחרת ישראל
Nessuno mi può giudicare

"Nessuno mi può giudicare" (בעברית: "אף אחד אינו יכול לשפוט אותי") הוא שיר פופ איטלקי מאת לוצ'אנו ברטה, מיקי דל פרטה, דניאלה פאצ'ה ומריו פנזרי.

== היסטוריה ==
השיר בוצע לראשונה בפסטיבל סן רמו ה-16, בשנת 1966, בביצוע כפול של הזמרת האיטלקייה קטרינה קאזלי והזמר האמריקאי ג'ין פיטני. השיר סיים במקום השני בתחרות עם 31 נקודות, אחרי השיר Dio, come ti amo, שניצח עם 77 נקודות.<ref name="Rizzoli"></ref>

הגרסה של קאזלי זכתה להצלחה רבה, אף על פי שהיא לא הייתה זמרת ידועה באותה עת, והשיר הגיע לראש מצעד הפזמונים האיטלקי, ושהה בו שבועות אחדים.<ref name="hitparade"></ref> הוא נחשב כשיר שהביא לפרסומה של קאזלי.<ref name="Deregibus"></ref> קאזלי הקליטה את השיר בצרפתית ("Baisse un peu la radio"), ובספרדית ("Ninguno me puede juzgar"). הגרסה של ג'ין פיטני זכתה להצלחה מעטה, והגיעה למקום השמיני במצעד הפזמונים.<ref name="hitparade" />

המילים כוללות וידוי על בגידה, ובעקבותיו ניסיון להתפייסות.

בתחילה היה אמור לשיר את השיר הזמר אדריאנו צ'לנטנו. הוא הקליט גרסת דמו, אבל לבסוף העדיף לבצע בפסטיבל את השיר "Il ragazzo della via Gluck".<ref name="Rizzoli" />

השיר עובד לסרט מוזיקלי איטלקי (מוזיקרלו) באותו שם, בבימויו של אטורה מריה פיצארוטי, ובכיכובן של לאורה אפריקיאן וקטרינה קאזלי עצמה.<ref name="60z"></ref>

== רשימת רצועות ==
* סינגל 7" – AN 4155

: א. "Nessuno mi può giudicare" <small>(לוצ'אנו ברטה, מיקי דל פרטה, דניאלה פאצ'ה ומריו פנזרי)</small> – 2:38
: ב. "Se lo dici tu" <small>(סארו לווה, ג'אן פיירו רברברי)</small> – 2:41

== מיקומי שיא ==

== הערות שוליים ==

קטגוריה:שירי 1966
קטגוריה:סינגלים מ-1968
קטגוריה:שירי פסטיבל סן רמו 1966
קטגוריה:שירים באיטלקית
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
אורן שמר

אורן שמר (נולד ב-12 באפריל 1968) הוא כדורסלן עבר ישראלי.

==ביוגרפיה==

שמר נולד וגדל בקיבוץ גבת. הוא החל את הקריירה בהפועל גבת, ושיחק בנבחרת העתודה למכבייה.

בשנת 1989 עבר להפועל גליל עליון. בגליל סבל מפציעות ולא הרבה לשחק ובתום העונה עזב את הקבוצה. לאחר מכן עבר לשחק בנצרת מהליגה השנייה.

בעונת 1992/1993 עבר שמר לבני הרצליה מהליגה הראשונה וקלע בממוצע של 2.8 נקודות למשחק, זהו הייתה עונתו האחרונה של שמר בליגה הבכירה ולאחר מכן שיחק בקבוצות בליגות נמוכות. שמר רשם 9 הופעות במדי נבחרת ישראל.

לאחר הפרישה אימן שמר את קבוצת כדורסל הנשים של הפועל גליל עליון. וכן את הפועל פתח תקווה.

==קישורים חיצוניים==
* [https://basket.co.il/all-time-players.asp?PlayerId=10672 פרופיל] באתר מנהלת הליגה
==הערות שוליים==

קטגוריה:גבת: אישים
קטגוריה:כדורסלני הפועל גבת
קטגוריה:כדורסלני הפועל גליל עליון
קטגוריה:כדורסלני בני הרצליה
קטגוריה:כדורסלני נבחרת ישראל
קטגוריה:מאמני כדורסל ישראלים
קטגוריה:בוגרי תיכון אזורי העמק המערבי
קטגוריה:ישראלים שנולדו ב-1968
חסקאל מויסייביץ' גופניק

חַצְקֵל [ולדימיר מויסייביץ'] גופניק (ברוסית: Владимир Моисеевич Гопник; 1917, ז'יטומיר – 1989, לבוב) היה טייס יהודי-סובייטי, נווט ברגימנט הטייס ההתקפי מס' 948 של חטיבת הטייס ההתקפית מס' 308 בגיס התעופה השלישי של ארמיית האוויר השנייה של החזית האוקראינית הראשונה, גיבור ברית המועצות (1945), קולונל בדימוס.

== ביוגרפיה ==
נולד ב-5 במאי 1917 בז'יטומיר במשפחת פקיד. קיבל השכלה מקצועית. גויס לצבא ב-1937. ב-1940 סיים את מכללת טייס הצבאית בצ'וגוייב. חבר במפלגה הקומוניסטית מאז שנת 1943. לאחר הפלישה הגרמנית לברית המועצות במסגרת אווקואציה צעד ברגל עם שאר המכללה במשך שבועיים ליד וורונז', משם ברכבות לבאקו ובהמשך תלמידי המכללה הועברו באוניה לקראסנוודסק. בקרבות מלחמת העולם השנייה כנווט במטוס מסוג איליושין-2 של רגימנט הטייס ההתקפי מס' 948 של חטיבת הטייס ההתקפית מס' 308 בגיס התעופה השלישי של ארמיית האוויר השנייה מאז מרץ 1943 עד לאפריל 1945 ביצע מאות גיחות (185 גיחות צוינו בהענקת עיטור אלכסנדר נייבסקי כמפקד בגיחות, 122 גיחות הוזכרו בהענקת עיטור "גיבור ברית המועצות) השמדת כוח אדם וציוד צבאי של ורמאכט, והפיל 5 מטוסי לופטוואפה בקרבות אוויר. על כך הוענק לו ב-27 ביוני 1945 תואר גיבור ברית המועצות וכוכב הזהב מס '8035. 

בשנת 1947 סיים את לימודיו בבית ספר התעופה הגבוה לנווטים בקרסנודר. מאז 1960 - פולקובניק במילואים אליהם שוחרר במסגרת נכות. 

בהמשך התגורר בעיר לבוב, שם גם החליף באופן רשמי את שמו לוולדימיר ועבד כמנהל בית קולנוע. אז גם שינה את שמו לוולדימיר. 

נפטר ב-26 בנובמבר 1989 ונקבר בלבוב בבית העלמין ליצ'אקיב<ref>[http://jewish-memorial.narod.ru/Gopnik.htm Гопник Хаскель (Владимир)].</ref>. ילדיו עברו לצ'רנוביץ.

== הערות שוליים ==

קטגוריה:טייסים סובייטים במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:טייסים יהודים סובייטים
קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור הכוכב האדום
קטגוריה:מעוטרי עיטור אלכסנדר נבסקי (ברית המועצות)
קטגוריה:מקבלי עיטור הדגל האדום
קטגוריה:מקבלי עיטור לנין
קטגוריה:מקבלי עיטור המלחמה הפטריוטית הגדולה
קטגוריה:סובייטים שנולדו ב-1917
קטגוריה:סובייטים שנפטרו ב-1989
מצב חירום תעופתי

מצב חירום תעופתי הוא מצב שבו מוכרז על נחיתת חירום של מטוס נוסעים בשדה תעופה בינלאומי. ישנם שני מצבי חירום. "חירום 2" ו"חירום 3".
[[מטוס מסוג Cessna 421 נוחת נחיתת חירום ללא מנוע ימני שבה הוכרז חירום 2]]

== חירום 2 ==
חירום 2 הוא מצב שבו מוכרז חירום על אובדן מנוע בזמן טיסה, או על כל מצב חירום שרוב הסיכויים שהמטוס ישרוד, אך יש עדיין סיכוי לאסון תעופתי.

במצב זה מוזנקים רכבי חירום כגון: כיבוי אש, לפעמים אמבולנסים, ולפעמים גם מוזנקים רכבי כיבוי אש חיצוניים.

על ה - ATC (מגדל פיקוח) לנהל גם את הנחיתות והמראות של המטוסים בשדה התעופה, וגם להתייחס למטוס הנוחת נחיתת חירום, שפעמים רבות זה מסוכן.

== חירום 3 ==
חירום 3 מוכרז אחרי חירום 2 (אם אחרי שמוכרז חירום 2, המצב מסתבך, מכריזים על חירום 3.)
[[נחיתת חירום של מטוס מסוג איירבוס A320 של Jet Blue שבה הוכרז חירום 3]]
במצב זה מוזנקים רכבי החירום הבאים: כיבוי אש, אמבולנסים, רכבי כיבוי אש חיצוניים, רכב מדרגות (Air stairs) ו־2–3 אוטובוסי שדה תעופה (Airport Bus).

על מגדל הפיקוח לעכב נחיתות והמראות במרחב שדה התעופה ולהפנות את רוב היחס שלהם למטוס הנוחת נחיתת חירום.
מגדל הפיקוח בנמל התעופה בן-גוריון שעליו לנהל את נחיתת החירום לצד הטייס.]]

קטגוריה:תעופה
קטגוריה:חירום
Remember Roses

Remember Roses (בעברית: לזכור ורדים) הוא אלבום הבכורה של הרכב האינדי-פופ הישראלי לולה מארש. האלבום יצא לאור ב-9 ביוני 2017, דרך חברות התקליטים אנובה מיוזיק ויוניברסל.

== רקע והפקה ==
כל רצועות האלבום הופקו על ידי גיל לנדאו ונכתבו על ידי יעל שושנה כהן וגיל לנדאו. השיר "Remember Roses" הופק בשיתוף המפיקים המוזיקליים ג'וני גולדשטיין ושמעון טל. האלבום כולל את הסינגלים "You're Mine", "Sirens", "She's a Rainbow", "Stranger" ו-"Wishing Girl".<ref name=":0" /><ref></ref> חלק משירי האלבום יצאו לפני יציאתו ב-29 בינואר 2016 כמיני-אלבום בשם You're Mine.<ref></ref>

השיר "Le sud", הוא גרסת כיסוי לשירו של נינו פרר הנושא את אותו שם.

האלבום הועלה לרשת הזרמת המדיה ספוטיפיי בסמוך לצאתו.<ref></ref>

ביולי 2017 השיק ההרכב את האלבום במועדון הבארבי, תל אביב.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בכורה מ-2017
קטגוריה:אלבומי חברת יוניברסל מיוזיק גרופ
קטגוריה:אלבומי לולה מארש
קטגוריה:אלבומים שהופקו על ידי ג'וני גולדשטיין
FanMail

FanMail (בעברית: דואר אלקטרוני של מעריץ) הוא אלבום האולפן השלישי של להקת הבנות האמריקאית, TLC.<ref name=":0"></ref> האלבום יצא לאור ב-23 בפברואר 1999, על ידי חברות התקליטים לה-פייס רקורדס ואריסטה רקורדס.<ref name=":0" />

האלבום הגיע למקום הראשון במצעד הבילבורד 200.<ref name=":1"></ref>

== רקע והצלחה ==
שם האלבום שואב השראה מתוך דואר אלקטרוני שמעריץ שלח להן בתקופת ההפסקה שלהן. האלבום הגיע למקום הראשון בארצות הברית עם מכירות של 318 אלף עותקים בשבוע הראשון ליציאתו,<ref></ref> ובכך נהיה לאלבום הראשון של הלהקה שמגיע למקום הראשון במדינה, שם בילה במשך 5 שבועות.<ref name=":1" />

האלבום קיבל 8 מועמדויות לפרס גראמי כולל אלבום השנה, מתוכם זכה ב-3 פרסים. האלבום מכר 6 מיליון עותקים בארצות הברית,<ref name="billboard.com"></ref> ובכך קיבל זכאות ל-6 מעמדות פלטינה.<ref name="riaa.com"></ref> בכל העולם עצמו האלבום זכה להצלחה אדירה גם כן כאשר מכר 14 מיליון עותקים.<ref name="kissdetroit.com"></ref>

== סיבוב הופעות ==
על מנת לקדם את האלבום יצאה הלהקה לסיבוב ההופעות "FanMail Tour".

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|-
!ארצות הברית (RIAA)<ref name="riaa.com"/>
|פלטינה 6×
|5,677,000<ref name="billboard.com"/>
|-
!בלגיה (BEA)<ref></ref>
|זהב
|25,000
|-
!בריטניה (BPI)
|פלטינה
|300,000
|-
!הולנד (NVPI)<ref></ref>
|פלטינה
|100,000
|-
!יפן (RIAJ)<ref></ref>
|מיליון
|1,000,000
|-
!ניו זילנד (RMNZ)<ref></ref>
|פלטינה
|15,000
|-
!צרפת (SNEP)<ref></ref>
|זהב
|100,000
|-
!קנדה (Music Canada)<ref></ref>
|פלטינה 4×
|400,000
|-
!שווייץ (IFPI Switzerland)<ref></ref>
|פלטינה
|50,000
|-
! colspan="3" |סיכום
|-
!אירופה (IFPI)<ref></ref>
|פלטינה
|1,000,000
|-
!בכל העולם
|
|10,000,000<ref name="kissdetroit.com"/>
|}

== קישורים חיצוניים ==

== הערות שוליים ==

קטגוריה:אלבומי TLC
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי דאלאס אוסטין
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום ה-R&B הטוב ביותר
קטגוריה:אלבומי חברת אריסטה רקורדס
קטגוריה:אלבומי חברת לה-פייס רקורדס
3D (אלבום)

3D (בעברית: תלת מימד) הוא אלבום האולפן הרביעי של להקת הבנות האמריקאית TLC.<ref name=":0"></ref> האלבום יצא לאור ב-10 באוקטובר 2002, על ידי חברת התקליטים אריסטה רקורדס.<ref name=":0" /> מתוך האלבום יצאו שלושה סינגלים: "Girl Talk",<ref></ref> "Hands Up",<ref></ref> ו-"Damaged".<ref></ref>

האלבום הגיע למקום השישי במצעד הבילבורד 200.<ref></ref>

== רקע ==
האלבום הוקלט ממאי 2001 ועד יולי 2002, אשר חלק ניכר ממנו הושלם אחרי מותה של ליסה לופז. באלבום ישנם מספר שירים שלופז הקליטה לאלבומי הסולו שלה בעיבודים חדשים. על האלבום עבדו מספר מפיקים מהשורה הראשונה ביניהם רודני ג'רקינס, הנפטונז, הראפרית מיסי אליוט, רפאל סאדיק, הזמר טימבלנד ועוד.

== הצלחה וביקורות ==
האלבום הגיע בשיאו למקום השישי בארצות הברית שהוא פותח עם 143 אלף עותקים בשבוע הראשון ליציאתו. במצעד אלבומי ה-R&B וההיפ-הופ האלבום הגיע למקום הרביעי. האלבום קיבל ביקורות חיוביות מהמבקרים ואף הגיע למעמד פלטינה בארצות הברית על מכירות של מיליון עותקים ובנוסף גם הועמד לפרס גראמי.

מתוך האלבום יצאו 3 סינגלים: "Girl Talk" אשר הגיעה למקום ה-23 במצעד שירי ה-R&B\היפ הופ, "Hands Up" אשר הגיע למקום ה-7 במצעד שירי ה-R&B\היפ הופ באבלינג ו-"Damaged", אשר הגיע למקום ה-19 במצעד 40 שירי המיינסטרים.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|680,000<ref></ref>
|-
!יפן (RIAJ)<ref></ref>
|פלטינה
|200,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
|-
!אירופה
| rowspan="2" |10 באוקטובר 2002
| rowspan="3" |אריסטה
|-
!יפן
|-
!ארצות הברית
|12 בנובמבר 2002
|}

== קישורים חיצוניים ==

== הערות שוליים ==

קטגוריה:אלבומי TLC
קטגוריה:אלבומים שהופקו על ידי אורגנייזד נויז
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי מיסי אליוט
קטגוריה:אלבומי חברת אריסטה רקורדס
סבא מתכווץ

סבא מתכווץ (באנגלית: Grandpa in My Pocket) היא סדרת טלוויזיה בריטית לילדים. הסדרה שודרה לראשונה ב-10 בפברואר 2009 ב-CBeebies. בישראל הסדרה שודרה לראשונה בשנת 2012 בערוץ הופ!. הסדרה היא בת 5 עונות ו-120 פרקים באורך 15 דקות כל אחד.

== עלילה ==
העלילה עוסקת בסבא של לירון המתכווץ, הנעזר בכובע פלאים, ועוזר למשפחה בלי ידיעתם (חוץ מנכדו לירון), בפתרון בעיות שונות.

== דמויות ומדבבים ==
במאי הדיבוב בעברית היו עמי מנדלמן (בין השנים 2012–2013) וחיים אדן (בין השנים 2013–2015), ומפיקת הדיבוב הייתה יעל אללוף.
{| class="wikitable plainrowheaders" style="text-align:center;"
! |שם הדמות
! |שם המדבב/ת בעברית
|-
|סבא
|צביקה שוורצברג
|-
|לירון (2012)
|נועם טל
|-
|לירון (2012–2015)
|עומר שטיינברג
|-
|דור (2015)
|דולב סלע
|-
|טליה (2015)
|איה יגול
|-
|אמא
|יפעת זנדני צפריר
|-
|אבא
|דדי זהר
|-
|דניאלה
|ספיר דרמון
|-
|מר. אופס / דמויות שונות
|עמי מנדלמן
|-
|מר גאון / דוד אופניים
|צביקה פורמן
|-
|דודה אריאלה
|נורית בנאי קורן
|-
|אור / טל / דמויות שונות (2012–2013)
|דייוויד לרנר
|-
|בולי (2012)
|ענת סלונים
|-
|אריק (2012–2013)
|קובי ליקורמן
|-
|רוי / אור
|ברק ברויטמן
|-
|גברת חיוכי / דמויות שונות
|אורנה כץ
|-
|רון (2015)
|דן שצברג
|-
|דמויות שונות
|אייל ליטוין
|-
|דמויות שונות (2015)
|אייל לייבין
|-
|דמויות שונות (2012)
|יונתן מנדלמן
|-
|דמויות שונות (2012–2013)
|לורה שופוב
|-
|דמויות שונות (2012)
|ליאנה עיון
|-
|דמויות שונות (2013–2015)
|נועם אדן
|}

== סקירת הסדרה ==

== קישורים חיצוניים ==
* 

* 

קטגוריה:סדרות ערוץ הופ!
קטגוריה:סדרות טלוויזיה בריטיות
קטגוריה:סדרות CBeebies
All in One Voice

All in One Voice (בעברית: הכל בקול אחד) הוא אלבום האולפן השנים עשר של הזמרת-יוצרת הוולשית בוני טיילר.<ref></ref> האלבום יצא לאור בשנת 1998, על ידי חברת התקליטים איסט ווסט רקורדס, ובשנת 1999, יצא ברוסיה.<ref></ref> מתוך האלבום יצאו שני סינגלים.<ref></ref><ref></ref>

האלבום היה לאחד מהאלבומים הבודדים של טיילר אשר לא הצליחו להיכנס למצעד האלבומים שבנורווגיה.

== רקע וביקורות ==
האלבום הופק על ידי מייק באט, הרולד פאלטרמייר וג'ימי סמית'.<ref></ref> הסינגל הראשון מתוכו "He's the King", זכה להצלחה נאה בגרמניה, תוך שנכנס למצעד השירים הרשמי של המדינה.<ref></ref> עבור האלבום, הקליטה טיילר מחדש את השיר "I Put a Spell on You".<ref></ref>

בנוסף לכך, הקליטה טיילר מחדש גם את שיר חג המולד "Silent Night".<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בוני טיילר
קטגוריה:אלבומים באנגלית
קטגוריה:אלבומי חברת איסט וסט רקורדס
Now & Forever: The Hits

Now & Forever: The Hits (בעברית: עכשיו ולעולם לא: הלהיטים) הוא אלבום האוסף הראשון של להקת הבנות האמריקאית, TLC.<ref name=":0"></ref> אלבום האוסף יצא לאור בתאריכים שונים על ידי חברת התקליטים אריסטה רקורדס, ביפן, אמריקה הצפונית ובריטניה.<ref name=":0" />

אלבום האוסף הגיע למקום ה-53 במצעד הבילבורד 200.<ref></ref>

== רקע ==
אלבום האוסף כולל כמעט את כל הסינגלים שלהן, אשר יצאו לאור מאז תחילת הקריירה שלהן, כולל שירים מהפסקול לסרט "לאהוב ולהתגבר". רוב השירים באלבום האוסף הן בגרסאות ערוכות וזאת כדי שיתאימו לאורך האלבום. בנוסף, אלבום האוסף כולל שיר בשם "Whoop De Woo", שהיה אמור להיכנס לאלבומן האחרון.

בנוסף לכך, אלבום האוסף כולל שיר חדש בשם "Come Get Some" בשיתוף עם שון פול, ליל ג'ון ויאנג בלאדז, שיצא גם כסינגל מהאלבום. בין היתר, יצא האלבום גם בפורמט דיגיטלי הכולל שם שיר נוסף בשם "I Bet", בשיתוף אוסו קריספי, זוכת תוכנית הריאלטי "R U the Girl".

== הצלחה ==
האלבום הגיע בשיאו למקום ה-53 בארצות הברית שהוא פותח עם 26 אלף עותקים במקום הראשון ליציאתו. בנובמבר 2013, חזר האלבום למקום ה-169 בעקבות הוצאת הסרט התיעודי על הלהקה "CrazySexyCool: The TLC Story".

באמריקה הלטינית האלבום זכה להצלחה כאשר הגיע למקום הראשון במצעדים היפניים ואף הגיע למעמד פלטינה במדינה.<ref name="riaj.or.jp"></ref> בכל העולם האלבום מכר 800 אלף עותקים.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|כסף
|60,000
|-
!יפן (RIAJ)<ref name="riaj.or.jp"/>
|פלטינה
|250,000
|}

== אלבום וידאו ==

Now & Forever: The Video Hits הוא אלבום הווידאו של להקת הבנות האמריקאית TLC.<ref name=":1"></ref> אלבום הווידאו יצא לאור ב-10 בדצמבר 2003, על ידי חברות התקליטים לה-פייס רקורדס, לגסי רקורדס וברטלסמן מיוזיק גרופ.<ref name=":1" />

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי אוסף מ-2003
קטגוריה:אלבומי וידאו מ-2003
קטגוריה:אלבומי TLC
קטגוריה:אלבומי אוסף וידאו קליפים
קטגוריה:אלבומי וידאו באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי דאלאס אוסטין
קטגוריה:אלבומי חברת לה-פייס רקורדס
קטגוריה:אלבומי חברת ברטלסמן מיוזיק גרופ
אוכלוסייה (סטטיסטיקה)

בסטטיסטיקה, אוכלוסייה היא אוסף כל הפריטים הרלוונטיים ביחס למידע מסוים. מרבית המחקרים לא בודקים את האוכלוסייה כולה, אלא מדגם מתוכה, אך מסיקים מסקנות, שאמורות לחול על כלל האוכלוסייה. דוגמאות:
* אוכלוסיית סקר בקרת איכות גפרורים במפעל, היא סדרת ייצור בודדת של גפרורים. אולם, כשלקוח מתאכזב מקופסת גפרורים מסוימת, הוא עשוי להסיק מסקנות על כלל אוכלוסיית הגפרורים של פירמה שלמה.
* אוכלוסיית סקר פליטת עשן ממכוניות, שמבצע המשרד לאיכות הסביבה בישראל, היא כל המכוניות בישראל.
* אוכלוסיית סקר דעת קהל על עישון במקומות ציבוריים, במדינה מסוימת היא כל תושבי המדינה. לעומת זאת, אוכלוסיית סקר ניבוי תוצאות הבחירות באותה מדינה, היא רק האזרחים בעלי זכות ההצבעה, שסביר שיממשו זכותם זו. דעתו של מי שאין לא זכות הצבעה, או של מי שלא יטרח לבוא לקלפי, אינה רלוונטית. את האזרחים בעלי זכות הבחירה, שסביר שיממשו אותה, מכנים "תת אוכלוסייה" של אזרחי המדינה.
* אוכלוסיית ניסוי, שנערך על יכולות ראיית הצבעים, של דבורים, ממספר כוורות מצומצם, עשויה להיות כלל הדבורים בעולם או אפילו, כלל החרקים, שיש להם ראיית צבעים.
* אוכלוסיית ניסוי קליני על תופעות לוואי של תרופה או על יעילות של תרופה היא כל האנשים שיכולים להיוולד. לא רק האנשים שחיים בעולם ברגע זה, אלא גם כל אלו שעשויים להיוולד. כזה סוג של אוכלוסייה ניתן לכנות "אוכלוסיית על" של כל האנשים בעולם.
*מפקד אוכלוסין הוא דוגמה נדירה, בה גודל המדגם גדול מאוד, ושווה לגודל אוכלוסיית מדינה שלמה – שהיא גם אוכלוסיית המחקר.

הגדרת האוכלוסייה חשובה, גם בשביל הכללה נכונה של התוצאות וגם בשביל בחירת מדגם נכון. בחירת מדגם מקרי נעשית היטב אם ישנה רשימה של כלל האוכלוסייה, שממנה מגרילים את הנדגמים. למשל, סקר בחירות מוצלח יכול להיעזר בפנקס הבוחרים. סקר דעת קהל הרופאים יכול להיעזר ברשימת כל בעלי רישיון העיסוק ברפואה במדינה.

==קישורים חיצוניים==
* 

קטגוריה:שיטות מחקר
קטגוריה:מדידה
קטגוריה:ניסוי
קטגוריה:סטטיסטיקה
אבי מזרחי (כדורסלן)

אברהם (אבי) מזרחי (נולד בשנת 1968) הוא כדורסלן עבר ישראלי בגובה 2.04 מטר, ששיחק בין היתר בהפועל גליל עליון ובנבחרת ישראל.

==ביוגרפיה==

מזרחי שיחק בקבוצת הנוער של הפועל עמק הירדן, ובגיל 16 הצטיין כשקלע 50 נקודות במשחק אחד.

משנת 1985 ועד שנת 1990, שיחק מזרחי בהפועל גליל עליון. השיא הייתה זכייה בגביע המדינה בכדורסל 1987/1988. מזרחי רשם 61 הופעות בליגה במדי גליל עליון, וקלע בממוצע של 5.2 נקודות למשחק.

בשנת 1990 הסתכסך מזרחי עם הנהלת קבוצתו, וכתוצאה מכך עבר להפועל גבת, במדיה שיחק שלוש עונות, מתוכן אחת בליגה השנייה. 

בשנת 1993 עבר לשחק עונה בהפועל עפולה, בעונה הראשונה ירדה הקבוצה ליגה, ומזרחי שיחק במדיה עונה נוספת בליגה השנייה. בשנת 1995 חזר לליגה הבכירה כאשר רשם שתי הופעות בהפועל תל אביב.

מזרחי שיחק 8 משחקים במדי נבחרת ישראל.

==קישורים חיצוניים==
* [https://basket.co.il/all-time-players.asp?PlayerId=10473 פרופיל] באתר מנהלת הליגה בכדורסל

==הערות שוליים==

קטגוריה:כדורסלני הפועל גליל עליון
קטגוריה:כדורסלני הפועל גבת
קטגוריה:כדורסלני הפועל עפולה
קטגוריה:כדורסלני הפועל תל אביב
קטגוריה:כדורסלני נבחרת ישראל
קטגוריה:ישראלים שנולדו ב-1968
דיימונד פרינסס

דיימונד פרינסס (באנגלית: Diamond Princess, נסיכת היהלומים) היא אוניית תענוגות, הרביעית בסדרת גרנד, המופעלת על ידי Princess Cruises (פרינסס קרוזס) שהיא חברת בת של קרניבל. האונייה כוללת 13 סיפונים.

האונייה החלה את פעילותה בשנת 2004 ונבנתה על ידי Mitsubishi Heavy Industries (מיצובישי תעשיות כבדות), יחד עם ספיר פרינסס Sapphire Princess שגם היא החלה פעילותה באותה שנה. שאר האוניות בסדרת גרנד נבנו על ידי Fincantieri. האונייה הותאמה להפלגות באזור דרום-מזרח אסיה.

==התפרצות נגיף הקורונה בספינה==

מגפת הקורונה היא מגפה עולמית מתמשכת של מחלת נגיף קורונה 2019 (COVID-19).
הנגיף גרם להדבקתם של עשרות מיליונים ולמותם של יותר ממיליון בני אדם.
המגפה פרצה לראשונה בדצמבר 2019 בעיר ווהאן בסין, ומאמצע פברואר 2020 החלה להתפשט במהירות לכל רחבי העולם.

ב-4 בפברואר 2020 הייתה האונייה דיימונד פרינסס במים הטריטוריאליים של יפן כאשר התגלו בה 10 מקרים של הידבקות בנגיף הקורונה בזמן התפרצות נגיף קורונה. כ-3,700 נוסעים ואנשי צוות הוכנסו להסגר בן 14 ימים על ידי משרד הבריאות היפני. הספינה הורשתה לעגון בנמל יוקוהמה. ב-6 בפברואר אותרו 10 מקרי הידבקות נוספים בנגיף. ב-7 בפברואר מספר מקרי ההידבקות המאושרים בנגיף עלה ל-61 והאניה הפכה למוקד ההדבקות הגדול ביותר מחוץ לסין, באותה תקופה. ב-9 בפברואר הגיע מספר מקרי ההידבקות ל-130.

עם הירידה מהספינה ולאחריה, הסתכם מספר המקרים שמקורם בספינה ב-712 נוסעים ואנשי צוות (לא כולל מקרים שהתגלו בנוסעים לאחר ששבו לארצותיהם). בין הנדבקים היו 145 אנשי צוות ו-567 נוסעים. הגיל החציוני של אנשי הצוות בספינה היה 36 ושל הנוסעים 69. 331 נוסעים היו ללא סימפטומים כלשהם (46.5 אחוזים). מתוך הנוסעים הסימפטומטיים (381 נוסעים) 9.7 אחוזים היו במצב קשה ונדרשו לטיפול נמרץ.

ההחלמה בין נוסעי הספינה, שנדבקו במהלך פברואר 2020, הייתה איטית:
*נכון ל-16 במרץ 2020, החלימו רק 456 ומתו 7 במצטבר.
* נכון ל-21 במרץ החלימו 567, 137 עדיין הוגדרו כחולים ומתו 8.
* נכון ל-5 באפריל היו עדיין 82 שלא החלימו, ו-11 מתו.
* נכון ל-23 באפריל החלימו 645, מתו 13, ו-54 עדיין היו חולים.
*נכון ליולי 2020 מתו 14 אנשים בסך הכל.

על האונייה היו 15 ישראלים, שארבעה מהם נדבקו בנגיף ופונו לבית החולים בעיר יוקוהמה במצב קל. ב-20 בפברואר 11 הנוסעים הישראלים שלא נדבקו פונו מהאונייה, הוטסו לישראל במטוס פרטי, והועברו לבידוד של 14 יום במרכז הרפואי ע"ש חיים שיבא – תל השומר. ב-21 בפברואר אובחנה בבידוד בשיבא נוסעת ישראלית שנדבקה בנגיף.

במרץ 2020, אוניית התענוגות גרנד פרינסס אשר גם היא חלק מסדרת גרנד בדומה לדיימונד פרינסס, הוכנסה להסגר בסן פרנסיסקו לאחר שגם בה התפרץ הנגיף.

==קישורים חיצוניים==

* 
* 

==הערות שוליים==

קטגוריה:אוניות נוסעים
קטגוריה:מגפת הקורונה
מונטיין

ג'סיקה אליסה סרו (; נולדה ב-14 באוגוסט 1995) מוכרת בעיקר בשם הבמה שלה, מונטיין, היא זמרת אוסטרלית. אלבום הבכורה שלה, "Glorious Heights", יצא לאור ב-5 באוגוסט 2016 והגיע למקום הרביעי במצעד האוסטרלי באותה השנה. האלבום זכה בפרס "פריצת הדרך של השנה" בטקס הפרסים השנתי של ARIA. סרו הגיעה למקומות גבוהים נוספים במצעד האוסטרלי עם שירים נוספים שהוציאה. ב-8 בפברואר 2020 נקבע כי סרו היא זו שתייצג את אוסטרליה באירוויזיון לשנת 2020 שברוטרדם, הולנד עם שירה "Don't Break Me". ב-18 במרץ 2020 הודיעו כי בעקבות התפרצות נגיף הקורונה ברחבי העולם, יבוטל האירוויזיון. לאחר מכן הוחלט כי תשתתף בתחרות ב-2021 עם השיר "Technicolour".

== ביוגרפיה ==
ג'סיקה אליסה סרו נולדה בסידני ב-14 באוגוסט 1995, וגדלה בפרברים הצפוניים של העיר, במחוז הילס. אביה, גאס, היה שחקן כדורגל ושיחק בליגת העל האוסטרלית בכדורגל ובליגת העל המלזית. מונטיין מתארת את שורשיה כ"ערבוב ארגנטינאי, ספרדי, פיליפיני וצרפתי.

ג'סיקה סרו הגיעה לגמר תחרות של תחנת הרדיו האוסטרלית "טריפל ג'יי" בזמן לימודיה בתיכון עם שירה "Anyone But Me". בנובמבר 2012 חתמה סרו על חוזה פרסום עם חברת כתיבת השירים "אלברט מיוזיק" ובילתה את השנתיים הבאות בשיפור כישורי הכתיבה שלה תחת הדרכתו של מורה בשם מייקל סומובסקי.

בסוף שנת 2013 החליטה סרו לאמץ את שם הבמה מונטיין, בהשראת הפילוסוף הצרפתי-יהודי בן המאה השש עשרה, מישל דה מונטן.

ב-2014 פרצה מונטיין לתודעה האוסטרלית כאשר הוציאה את הסינגלים הראשונים מתוך האלבום "Glorious Heights", שיצא לאור במלואו בחודש אוגוסט 2016. האלבום הגיע למקום הרביעי במצעד האוסטרלי באותה השנה וזכה בפרס "פריצת הדרך של השנה" בטקס הפרסים השנתי של ARIA. בשנת 2019 הוציאה מונטיין אלבום נוסף בשם "Complex", וב-6 בדצמבר באותה השנה אושר כי היא תתמודד על ייצוג אוסטרליה בתחרות האירוויזיון.

ב-8 בפברואר 2020 זכתה מונטיין בתחרות "Australia Decides" של ערוץ SBS והיא נושאת הדגל האוסטרלי באירוויזיון 2020. מונטיין גברה על הזמרת קייסי דונובן ושירה "Proud" בפער של שבע נקודות. לאחר ביטול התחרות, רשות השידור האוסטרלית הודיעה כי מונטיין תמשיך לייצג את ארצה באירוויזיון 2021, עם השיר "Technicolour". ב-18 במאי 2021, מונטיין ביצעה את השיר בחצי הגמר הראשון של התחרות וכשלה בניסיון להעפיל לגמר. זו הייתה הפעם הראשונה בה אוסטרליה נכשלה בניסיון להעפיל לגמר, לאחר שהגיע למקום ה-14 עם 28 נקודות.

בינואר 2024 חתמה על עצומה להחרים את ישראל מתחרות הזמר של האירוויזיון בעקבות מלחמת חרבות ברזל.<ref></ref>

== קישורים חיצוניים ==

* 

== הערות שוליים ==

סרו
קטגוריה:נציגי אוסטרליה באירוויזיון
קטגוריה:זמרות אוסטרליות
קטגוריה:משתתפי Eurovision - Australia Decides
קטגוריה:משתתפי אירוויזיון 2021
קטגוריה:אמנים הידועים בשם במה
קטגוריה:ביסקסואלים אוסטרלים
קטגוריה:זמרים להט"בים אוסטרלים
קטגוריה:זמרים א-בינארים
קטגוריה:אוסטרליות שנולדו ב-1995
קטגוריה:אוסטרלים שנולדו ב-1995
Don't Break Me

"Don't Break Me" (בעברית: "אל תשבור אותי") הוא שיר שנכתב והולחן על ידי מונטיין, אנטוני אגזי ודייוויד מוסמוסי, ובוצע על ידי מונטיין. ב-8 בפברואר 2020 השיר זכה במהדורה השנייה של התוכנית Australia Decides שמהווה את קדם האירוויזיון האוסטרלי, ונבחר לייצג את המדינה באירוויזיון 2020 ברוטרדם, הולנד. ב-18 במרץ 2020 בעקבות התפרצות נגיף הקורונה בעולם, הוחלט לבטל את האירוויזיון.

== מילות השיר ==
השיר מדבר על סיומה של מערכת יחסים.

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אירוויזיון 2020
קטגוריה:שירי אוסטרליה באירוויזיון
קטגוריה:שירים באנגלית
ויליאם ג'ונס (מדינאי)

ויליאם ג'ונס (באנגלית: William Jones; 1760 – 6 בספטמבר 1831) היה פוליטיקאי אמריקאי.
==ביוגרפיה==
ויליאם ג'ונס נולד ב-1760 בפילדלפיה. במהלך מלחמת העצמאות של ארצות הברית הוא היה שוליה במספנה וכן השתתף בקרב טרנטון ובקרב פרינסטון ובהמשך שירת בים. בעשורים שלאחר המלחמה הוא היה לסוחר מצליח בצ'ארלסטון, קרוליינה הדרומית ובפילדלפיה. ב-1800 הוא נבחר מטעם המפלגה הרפובליקנית לבית הנבחרים של ארצות הברית ושנה לאחר מכן הוצע לו תפקיד מזכיר הצי של ארצות הברית, אך הוא דחה את ההצעה ונשאר כחבר בית הנבחרים עד לתום כהונתו שם ב-1803.

בינואר 1813, עם השתוללותה של מלחמת 1812, מונה ג'ונס בסופו של דבר כמזכיר הצי. מדיניותו תרמה משמעותית להצלחה האמריקאית בימות הגדולות ולאסטרטגיית ההגנה החופית והפשיטות על תנועת הסחר בים הפתוח. בסוף 1814, לקראת תום כהונתו, הוא הגיש המלצות לארגון מחדש של מחלקת הצי. אלו הובילו להקמתה של מנהלת הצי של ארצות הברית שהתקיימה בין השנים 1815 – 1842.

ב-1816 מונה ג'ונס כנשיא הבנק השני של ארצות הברית . ב-1819 הוא פרש ושב לעסקיו הפרטיים.

ויליאם ג'ונס נפטר ב-6 בספטמבר 1831 בבית לחם, פנסילבניה. הוא נטמן בכנסייה האפיסקופלית סנט פיטר שבפילדלפיה. צי ארצות הברית הנציח את שמו במשחתת USS William Jones שהייתה בשירות בשנות ה-20 של המאה ה-20.

==קישורים חיצוניים==
* 
* 

==הערות שוליים==

קטגוריה:מזכירי הצי של ארצות הברית
קטגוריה:חברי הקבינט של ארצות הברית בממשל ג'יימס מדיסון
קטגוריה:חברי בית הנבחרים של ארצות הברית מפנסילבניה
קטגוריה:אנשי צבא אמריקאים במלחמת העצמאות של ארצות הברית
קטגוריה:מלחמת 1812
קטגוריה:אמריקאים שנולדו ב-1760
קטגוריה:אמריקאים שנפטרו ב-1831
ניקולה קאליניץ' (כדורסלן)

ניקולה קאליניץ (בסרבית: Никола Калинић; נולד ב-8 בנובמבר 1991) הוא כדורסלן סרבי המשחק בקבוצת ברצלונה מליגת העל הספרדית בכדורסל והיורוליג. גובהו 2.02 מטרים, והוא משחק בעמדת הסמול פורוורד.

== קריירה מקצועית ==
=== השנים הראשונות ===
את דרכו המקצועית החל ב-2009–2010 בקבוצת ספרטק סובוטיצה, בה שיחק עונה אחת. עונה לאחר מכן, עבר לשחק בק.ק נובי סאד לעונה אחת גם כן, והחל משנת 2011 ועד 2013 שיחק בוויבודינה נובי סאד.

=== הכוכב האדום בלגרד ===
ביום 21 ביולי 2014 קאליניץ' חתם על חוזה לשלוש שנים בקבוצת הכוכב האדום בלגרד, ולראשונה זכה להשתתף במפעל היורוליג. בעונת הבכורה שלו ביורוליג, העמיד ממוצעים של 9.2 נקודות, 3.9 ריבאונדים ו-2 אסיסטים ב-24 דקות למשחק. זאת ועוד, קאליניץ' היה שותף לזכייתה של הקבוצה באליפות הליגה הסרבית, הגביע הסרבי וכן באליפות הליגה האדריאטית.

=== פנרבחצ'ה ===
ב-12 באוגוסט 2015 קאליניץ' עבר באופן רשמי לפנרבחצ'ה כאשר חתם על חוזה לשנתיים, עם אפשרות לשנה נוספת.

ב-7 ביולי 2017 חתם השחקן לשלוש עונות נוספות בקבוצה.

קאליניץ' זכה עם פנרבחצ'ה באליפות היורוליג בשנת 2017, לאחר שזו גברה על אולימפיאקוס מיוון בתוצאה 64–80. קאליניץ' היה הקלע המצטיין במשחק הגמר, יחד עם בוגדן בוגדנוביץ', כאשר כל אחד מהם קלע 17 נקודות. בנוסף, קאליניץ' היה שותף לזכייתה של פנרבחצ'ה בשלוש אליפויות רצופות של ליגת העל הטורקית בין השנים 2016 ל-2018, בשלוש גביעי טורקיה (2016, 2019 ו-2020) ובשני גביעי נשיא טורקיה (2016 ו-2017).

=== ולנסיה וחזרה לכוכב האדום ===
ב-18 ביולי 2020 חתם לעונה אחת בולנסיה. סנה לאחר מכן, עם סיום החוזה, הוא חזר לשחק בכוכב האדום בלגרד.

=== ברצלונה ===
ביולי 2022 חתם קאליניץ' לשנתיים בברצלונה, זאת לאחר שהקבוצה קנתה את הזכויות עליו בליגה הספרדית מוולנסיה.

== קישורים חיצוניים ==

== הערות שוליים ==

קטגוריה:כדורסלנים סרבים
קטגוריה:כדורסלני נבחרת סרביה
קטגוריה:כדורסלני ולנסיה
קטגוריה:כדורסלני פנרבחצ'ה
קטגוריה:כדורסלני הכוכב האדום בלגרד
קטגוריה:כדורסלני רדניצ'קי קרגוייבץ
קטגוריה:כדורסלנים באולימפיאדת ריו דה ז'ניירו (2016)
קטגוריה:מדליסטים אולימפיים סרבים
קטגוריה:סרבים שנולדו ב-1991
דליה רז

דליה רז (נולדה ב־19 בינואר 1937)היא קצינת צה"ל בדימוס שכיהנה כקצינת ח"ן ראשית ה-8 בצה"ל בין השנים 1975–1982. לאחר שחרורה נעשתה חברת מועצת העיר חיפה.

==משפחה==
דליה נולדה בחיפה. הוריה נוח קופר עובד בוולקן (מפעל) ועליזה קופר גננת. התחנכה ובוגרת בית הספר הריאלי העברי.

==שירות צבאי==
רז החלה את שירותה בשנת 1955 כמ"כית בנח"ל, ומשם לאחר שהייתה מ"פ בנח"ל, עברה לחיל הים כקצינת שלישות בבה"ד חיל הים. התקדמה כראש ענף חוגרים במספן כוח האדם.

בשנת 1975 נעשתה רז קצינת ח"ן ראשית בתקופת כהונתה יצא לדרך קורס קצינות לנגדות, שאיפשר לנשות מקצוע להתקדם במסלול קצונה, כמקובל לנגדים גברים.

ביוזמתה של רז נפתחו בפני נשים תפקידים רבים כגון: שירות בכלי שיט, הדרכת חי"ר ושריון, חשמלאות מכנית וחשמלאות מטוסים, טכנאות קשר ואלקטרוניקה, אופטיקה ומלגזנות. הכשרתן של החיילות במקצועות אלה איפשרה במהלך מלחמת לבנון הראשונה לשבץ נשים גם בשירות מעבר לגבול, בלבנון.

==תפקידים אזרחיים==
לאחר שחרורה מצה"ל בשנת 1983 בדרגת אל"ם נעשתה דוברת החברה להגנת הטבע. בשנת 1989 נעשתה חברה במועצת עיריית חיפה, והובילה את נושא קליטת עולי ברית המועצות בעיר.

==משפחה==
בשנת 1959 נישאה לגדעון רוזמן אשר שירת בצה"ל כקצין תותחנים ושינה את שם המשפחה לרז. לזוג נולדו שני בנים שהפכו לטייסים בחיל האוויר. בשנת 2000 נפרד הזוג.

==גלריה==
<gallery>
File:YomiDalyaRaz1977.jpg|מפקד חיל הים מיכאל ברקאי, תא"ל אורי פז וקצינת חן ראשית אל"ם דליה רז בהעלאת קצינת חן חילית אילנה מאיו לדרגת סא"ל, 1979.
</gallery>
==קישורים חיצוניים==
* עמי שר אל, [http://moreshetyamit.net/מנהיגים-וצוות/שירות-חיילות-באחי-נגה/ שרות חיילות באוניית ההדרכה של חיל הים אח"י נגה], אתר משמר המורשת הימית, 25 בפברואר 2021.
==הערות שוליים==

קטגוריה:קצינות ח"ן ראשיות
קטגוריה:בוגרות בית הספר הריאלי
קטגוריה:קצינות צה"ל בדרגת אלוף-משנה
קטגוריה:בוגרי בית הספר הריאלי
קטגוריה:אלופי-משנה בצה"ל
קטגוריה:דוברות ישראליות
קטגוריה:דוברים ישראלים
קטגוריה:חברות מועצת העיר חיפה
קטגוריה:חברי מועצת העיר חיפה
קטגוריה:חיילות חטיבת הנח"ל
קטגוריה:חיילי חטיבת הנח"ל
קטגוריה:חיילי צה"ל במלחמת סיני
קטגוריה:חיילי צה"ל במלחמת ההתשה
קטגוריה:חיילי צה"ל במלחמת ששת הימים
קטגוריה:חיילי צה"ל במלחמת לבנון הראשונה
קטגוריה:חיילי צה"ל במלחמת יום הכיפורים
קטגוריה:ישראליות שנולדו ב-1937
קטגוריה:ישראלים שנולדו ב-1937
פתרון בעיות במתודולוגיית A3

בית המצוינות לניהול רזה
פתרון בעיות במתודולוגיית A3 הוא שיטה מובנית לפתרון בעיות ושיפור מתמשך. השיטה בוצעה לראשונה על ידי חברת טויוטה והשימוש בה נעשה לרוב במתודולוגיית lean - ניהול רזה של מצוינות תפעולית. השיטה מספקת נוהל פשוט וקפדני המדריך כיצד להגיע לפתרון בעיות על ידי עובדים.

השלבים של לימוד והטיפול בבעיה מתועדים ומוצגים על דף בגודל A3 (ומכאן שם השיטה), המאפשר לתקשר את עיקרי ה'סיפור' של הבעיה לארגון ומעודד התכנסות של מגוון משתתפים סביב דף זה לשם יצירת שיתוף פעולה בנוגע לדרך ולפתרון. תהליך מילוי ה-A3 לא מתרחש ביום אחד ודורש מהמוביל והמשתתפים ללכת למקום שבו דברים קורים – "רצפת היצור", על מנת להבין את המצב הקיים ולעדכן את הגיליון לאחר צפייה בתהליך ושיחה עם בעלי הידע והניסיון.<ref></ref>

הגבלת התיעוד לדף A3 יחיד מחייבת להתמקד בפרטים החשובים ביותר ובכך ממקד את המשתמשים בכלי לזיהוי הבעיה, גורמיה והצגת פתרון כולל לבעיה ומניעתה בהמשך.

== מרכיבי השיטה ==
# הגדרת הבעיה כפער בין מצב נוכחי למצב רצוי, כולל כיצד הבעיה התגלתה, מטרות הארגון, גורמים מעורבים וכו'.
# ניתוח המצב הקיים והסימפטומים לבעיה - תיאור סכמתי של התהליך הקיים כולל הדגשה של הבעיות וכימותן במונחי אובדן שעות עבודה, פחת, איחורי אספקה, רמת שירות וכו'.
# הגדרת מטרות ויעדים - באזור זה מתארים את התהליך המוצע באופן פשוט וברור כאשר הרצון הוא להביא את הארגון קרוב ככל הניתן למצב האידיאלי.
# זיהוי וניתוח סיבות השורש לבעיה - אחת מהשיטות להגדרת מקור הבעיה היא Why's 5 - שיטה שבאמצעות חקירה סדרתית בת 5 איטרציות מגיעים לשורש הבעיה, כאשר העקרונות המנחים בניתוח הם: בחינת שלבי התהליך, קשרים בין ישויות ונתיבי זרימת ה"חומר" (פיזי או לוגי).
# גיבוש אמצעי המנע להתמודדות עם סיבות השורש - התהליך המוצע מוגדר כ"אמצעי נגד" ולא כפתרון כי ההתייחסות היא שהתהליך המוצע יהיה בשימוש הארגון עד שיימצא "אמצעי נגד" יעיל יותר.
# הכנת תוכנית פעולה ומעקב אחריה - התוכנית כוללת את הצעדים הנדרשים לביצוע כדי לממש את התהליך המוצע. בכל שלב מוגדר מי אחראי לביצועו, סדר הביצוע, התפוקה הנדרשת ולוח זמנים.
# תכנון וקביעת סטנדרטים לפתרון - היעדים צריכים להיות כמותיים וריאליים.

כאשר התוצאות המתקבלות אינן מביאות את התפוקות והיעדים הנדרשים, נפתח תהליך A3 חדש.

== יתרונות השיטה==
* התהליך מתבצע בסביבת העבודה הטבעית ולא בחדרי ישיבות
* התהליך כולל תיאור מדויק והבנה של המצב הקיים. התהליך הקיים והתהליך המוצע מוצגים בצורה בלתי אמצעית בתרשימי תהליך פשוטים וברורים.
* תהליך השיפור מתבצע על ידי האנשים המעורבים בתהליך ולא רק על ידי מנהלים ויועצים.
* תהליך השיפור כולל את כל השלבים הדרושים מהגדרת הבעיה, המשך בנקיטת צעדים מעשיים לשיפור וכלה בבקרה ודיווח

==הערות שוליים==

קטגוריה:הנדסת תעשייה
קומדי סטאר

קומדי סטאר הייתה תוכנית מציאות ישראלית בתחום הסטנד-אפ ששודרה ברשת 13 בתחילת 2020, בהנחיית צביקה הדר.

התוכנית עלתה לשידור ב-17 בפברואר 2020 ברשת 13, השתתפו בה אורי ברויר, אושרית סרוסי, אלמוג שור ורועי צברי, אסף מור יוסף, גיורא זינגר, יוסי גבני, מור חן, נגה ד'אנג'לי, עידן ניידיץ, שי וידר. הרכב השופטים היה נטע אלחמיסטר, חנן סביון, וגיא עמיר.

על ליהוקה של אלחמיסטר כשופטת בתחרות הסטנד-אפ, עלתה ביקורת עוד לפני שידור התוכנית באמצעי התקשורת וברשתות החברתיות, בטענה שהיא לכאורה לא מהתחום. רשת 13 מסרו בתגובה כי ליהוקה של אלחמיסטר נובע מכך שהיא מומחית לסרטוני רשת.

גם לאחר עלייתה לשידור התוכנית סבלה מביקורות שליליות וממדרוג נמוך, וירדה משידור לאחר שלושה פרקים בלבד.

== קישורים חיצוניים ==

* 
* [https://www.standupist.co.il/tag/comedy-star/ כל הפרקים הקומדי סטאר], סטנדאפיסט
* 

== הערות שוליים ==

*
קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנת 2020
קטגוריה:רשת: תוכניות וסדרות
קטגוריה:תוכניות וסדרות טלוויזיה שצולמו באולפני מזמור הפקות
קטגוריה:צביקה הדר
מספר סטנטון

מספר סטנטון הוא מספר חסר מימד שמודד את היחס בין מעבר חום לזורם לקיבול חום של הזורם. משמש לאפיון מעבר החום בכוחות הסעה בזרימה.

נקרא על שם המהנדס תומאס סטנטון (1865 − 1931).

מספר סטנטון משמעותי בתהליך חישוב שכבת גבול של המהירות המציפה ושכבת גבול תרמית ומשמש לחישוב כוחות גזירה על חומר ("קיר") בהשפעת צמיגות ומעבר חום מהחומר.

==נוסחאות==
<math>St = \frac{h}{G c_p} = \frac{h}{\rho u c_p}</math>

כאשר
*h - מקדם מעבר חום בהסעה
* &rho; = צפיפות הזורם
*c<sub>p</sub> - מקדם לחץ
*u - מהירות הזורם

יכול להיות גם מוגדר כ:
:<math>\mathrm{St} = \frac{\mathrm{Nu}}{\mathrm{Re}\,\mathrm{Pr}}</math>

כאשר:
* Nu - מספר נוסלט
* Re - מספר ריינולדס
* Pr - מספר פרנטל

==הערות שוליים==

קטגוריה:הידרודינמיקה
קטגוריה:גדלים פיזיקליים חסרי ממדים
The Very Best of TLC: Crazy Sexy Hits

The Very Best of TLC: Crazy Sexy Hits (בעברית: המיטב של TLC: להיטים סקסים ומטורפים; מוכר כ-The Best of TLC) הוא אלבום האוסף השני של להקת הבנות האמריקאית, TLC.<ref name=":0"></ref> אלבום האוסף יצא לאור ב-20 באוגוסט 2007, בבריטניה בלבד, על ידי חברת התקליטים סוני BMG.<ref name=":0" />

בדומה לאלבום האוסף הקודם שלהן, גם אלבום זה מכיל אוסף של שירים מצליחים מכל מיני שנים בקריירה שלהן אותם הפיקו בין היתר מפיקים כמו דאלאס אוסטין ובייביפייס.<ref name=":0" />

== ביקורות ==
האלבום קיבל ביקורות חיוביות מהמבקרים אשר רבים מהם החמיאו על בחירת השירים. עם זאת האלבום ספג כישלון מסחרי כאשר הגיע למקום ה-57 בלבד בבריטניה,<ref name=":1"></ref> אם כי מיקום זה היה גבוה יותר מהמיקום של אלבום האוסף הקודם שלהן.<ref name=":2"></ref>

בשנת 2013 האלבום הוסר מ-iTunes לאחר שיצא אלבום האוסף השלישי שלהן 20.

== הצלחה מסחרית ==
האלבום הגיע בשיאו למקום ה-57 בבריטניה. בשבוע שלאחר מכן הוא נפל למקום ה-107 ובשבוע שלאחר מכן הוא נפל למקום ה-192 וזהו גם הייתה הפעם האחרונה בה היה במצעד.<ref name=":1" /> אם כי עדיין אלבום זה נחשב יחסית מצליח לאלבום האוסף הקודם שהגיע למקום ה-86 בשיאו בבריטניה.<ref name=":2" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי TLC
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי טים & בוב
קטגוריה:אלבומים שהופקו על ידי רודני ג'רקינס
20 (אלבום של TLC)

20 הוא אלבום הלהיטים השלישי של להקת הבנות האמריקאית TLC.<ref name=":0"></ref> אלבום הלהיטים יצא לאור ב-15 באוקטובר 2003, על ידי חברות התקליטים אפיק רקורדס ולה-פייס רקורדס.<ref name=":0" /> אלבום הלהיטים הזה יצא לרגל ציון של יותר מ-20 שנות פעילות ללהקה וגם לרגל יציאת הסרט הדוקומנטרי שלהן "CrazySexyCool: The TLC Story", בערוץ VH1 אשר הושפע משירי האלבום.

אלבום הלהיטים הגיע למקום ה-12 במצעד הבילבורד 200.<ref name=":1"></ref>

== רקע ==
בדומה לאלבומי הלהיטים הקודמים שלהן, אלבום זה מכיל את מיטב הלהיטים של הלהקה בתוספת שיר חדש בשם "Meant to Be" אותו כתב בין היתר הזמר ני-יו. בדומה לאלבום הלהיטים הראשון שלהן גם אלבום זה הציג את גרסאות הרדיו של אותם שירים כדי שיתאימו לאורך האלבום.<ref name=":0" />

== הצלחה מסחרית ==
האלבום הגיע בשיאו למקום ה-12 במצעד הבילבורד 200 ונשאר במצעד במשך שישה שבועות מה שהפך אותו לאלבום הלהיטים של הלהקה שהגיע הכי גבוה במצעד.<ref name=":1" /> במצעד אלבומי ה-R&B/היפ-הופ האלבום הגיע בשיאו למקום הרביעי.<ref name=":1"/>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי TLC
קטגוריה:אלבומים שהופקו על ידי אורגנייזד נויז
קטגוריה:אלבומים שהופקו על ידי אל.איי. ריד
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי דאלאס אוסטין
קטגוריה:אלבומי חברת אפיק רקורדס
קטגוריה:אלבומי חברת לה-פייס רקורדס
רשת אוטרכט

רשת אוטרכט (באנגלית: The Utrecht Network) היא רשת של 31 אוניברסיטאות אירופאיות שהוקמה בשנת 1987, לקידום בין־לאומיות ההשכלה הגבוהה באמצעות בתי ספר בקיץ, חילופי סטודנטים, סגל ותארים משותפים. שש המטרות העיקריות של הרשת מוגדרות בתוכנית האסטרטגית:
* קידום בין־לאומיות
* פיתוח צורות שיתופי פעולה חדשות
* תגובה למדיניות הארופאית בנושא חינוך
* יעול שיתוף הפעולה ברשת
* שיפור איכות התהליכים הבין־לאומיים בין חברי הרשת
* חיזוק הפרופיל וההשקפה הגלובלית של הרשת

== רשימת אוניברסיטאות ==
=== להלן רשימת האוניברסיטאות ושנת הייסוד שלהן: ===

=== חברים לשעבר ===

* אוניברסיטת איסלנד 1911

== ראו גם ==
* אורורה (רשת אוניברסיטאות)
* אירופאום
* קבוצת קוימברה
* הליגה האירופית לאוניברסיטאות מחקר

== קישורים חיצוניים ==
* 

== הערות שוליים ==

קטגוריה:אוניברסיטאות ומכללות
*
יחסי יוון–קנדה

שר החוץ הקנדי ג'ון ביירד, ושר החוץ היווני דימיטריס אברמופאולוס; 2013
יחסי יוון–קנדה הם היחסים הדיפלומטיים בין קנדה לבין יוון. שתי המדינות החליפו שגרירים לראשונה בשנת 1942. שתי המדינות הן חברות הארגון לשיתוף פעולה ולפיתוח כלכלי, לה פרנקופוני, הארגון לביטחון ולשיתוף פעולה באירופה, נאט"ו והאו"ם. קיימת קהילה יוונית גדולה המתגוררת בקנדה.

== היסטוריה ==
הגירה יוונית לקנדה החלה בשנת 1843, כאשר החלו להגיע מהגרים ומתיישבים יוונים למונטריאול. עד לשנת 1941, יותר מ-5,000 מהגרים יוונים התגוררו בקנדה.<ref name="Migration">[http://www.thecanadianencyclopedia.ca/en/article/greeks/ Historica Canada: Greeks]</ref> במהלך מלחמת העולם השנייה שתי המדינות לחמו זו לצד זו במהלך הזירה האיטלקית במלחמת העולם השנייה. ב-1942, קנדה כוננה יחסים דיפלומטיים עם הממשלה היוונית הגולה.<ref name="Relations">[http://www.mfa.gr/en/current-affairs/statements-speeches/deputy-fm-tsiaras-speech-at-canadian-embassy-event-marking-the-70th-anniversary-of-greek-canadian-diplomatic-relations.html 70th anniversary of Greek-Canadian diplomatic relations]</ref> מיד לאחר מכן, שני העמים פתחו נציגויות דיפלומטיות .

נכון ל-2016, מעל 271,405 קנדים הם ממוצא יווני.<ref name="Canada">[http://www.canadainternational.gc.ca/greece-grece/bilateral_relations_bilaterales/canada_greece-grece.aspx?lang=eng&menu_id=299 Canada-Greece Relations] </ref> ב-2012, שני העמים חגגו 70 שנה מאז כינון יחסים דיפלומטיים בין שתי המדינות.

== יחסי סחר ==
הייצוא העיקרי של קנדה ליוון הוא נייר, פרוות, מכונות, ירקות, כלי טיס ומוצרים פרמצבטיים. יבוא הסחורה הקנדי מיוון כולל שימורי מזון, מוצרי אלומיניום, שמנים ושומנים, ודשנים.
קהילת העסקים של יוון עם היחסים לקנדה וחברות קנדיות הפועלות ביוון הקימה את לשכת המסחר ההלנית-קנדית בשנת 1996, שתפקידה לטפח את התפתחות היחסים העסקיים בין המדינות בתחום המסחר, הכספים, השירותים וההשקעות.

הסחר הדו-צדדי בין קנדה ליוון הגיע ל-303 מיליון דולר קנדי בשנת 2014. הייצוא הקנדי ליוון הסתכם ב-117 מיליון דולר קנדי, בהובלת פרוות, ירקות ומוצרי תרופות. היצוא היווני לקנדה הסתכם ב-186 מיליון דולר קנדי בשנת 2014, בהובלת מוצרי מזון, שומנים, נפט (לא גולמי) וברזל / פלדה.

== נציגויות דיפלומטיות ==
* יוון מחזיקה בקנדה שגרירות באוטווה, ו-3 קונסוליות במונטריאול, טורונטו וונקובר.
* קנדה מחזיקה ביוון שגרירות באתונה וקונסוליה כללית בסלוניקי.

==קישורים חיצוניים==

== הערות שוליים ==
יחסי הוותיקן–יוון

יחסי הוותיקן–יוון כוננו בשנת 1980. קריית הוותיקן הקים מיד את הנונציאטור האפוסטולי שלו ליוון באתונה. שגריר יוון בכס הקדוש התגורר תחילה בפריז, שם הוסמך במקביל לצרפת; אך בשנת 1988 הוקמה שגרירות יוונית נפרדת לכס הקדוש שנמצאת ברומא.

במאי 2001 ערך האפיפיור יוחנן פאולוס השני ביקור עלייה לרגל ביוון.<ref></ref>

== היסטוריה ==
הפילוג המזרחי-מערבי חילק את העולם הנוצרי של ימי הביניים לנוצרי אורתודוקסי ומערבי-קתולי. היחסים בין מזרח למערב נעכרו במהלך הזמן על ידי הבדלים פוליטיים וכנסייתיים וסכסוכים תאולוגיים.<ref name="Cross"></ref>

=== יחסים אקומניים ===
היחסים עם יוון קשורים ברובם ליחסים אקומניים עם הכנסייה היוונית האורתודוקסית והפטריארך האקומני של קונסטנטינופול. בשנת 2007 נתן ברתולומאיוס מקונסטנטינופול את אישורו להצהרת רוונה, מסמך קתולי-אורתודוקסי הנוגע לפרוטוסים, אם כי יתקיימו דיונים עתידיים על התרגיל האקלקיולוגי הקונקרטי של ראשוניות האפיפיור.<ref>[http://www.asianews.it/index.php?l=en&art=11385 Divided in Ravenna, Russian and Estonian Orthodox to talk]</ref>

=== משבר הגירה ===
בשנת 2016 ערך האפיפיור פרנציסקוס ביקור מתוקשר באי היווני לסבוס כדי לפגוש מהגרים ופליטים. לסבוס היה ביתם של מהגרים ופליטים רבים שברחו ממלחמה ואלימות במזרח התיכון ובצפון אפריקה.<ref></ref>

== קישורים חיצוניים ==

== הערות שוליים ==
יחסי דרום אפריקה – יוון

יחסי דרום אפריקה–יוון הם היחסים הדיפלומטיים בין יוון לבין דרום אפריקה. נוכחותה של קהילה יוונית גדולה בדרום אפריקה הביאה לכינון יחסים דיפלומטיים כבר בראשית המאה ה-20. היחסים היו לבביים והתחזקו מאז מלחמת העולם השנייה, שבמהלכה שתי המדינות היו בעלות ברית.

== ביקורים דו צדדיים ==
* נשיא דרום אפריקה, נלסון מנדלה ביוון (18 עד 26 ביוני 2002).
* שר החוץ היווני, יורגוס פפנדראו (1 עד 4 בספטמבר 2002) בדרום אפריקה, כדי להשתתף בפסגה העולמית בנושא פיתוח בר-קיימא (WSSD).
* נשיא יוון, קוסטנטינוס סטפנופולוס (29 באוקטובר עד 2 בנובמבר 2002).
* שרת החוץ של דרום אפריקה, נקוסזנה דלמיני-זומה הגיעה ליוון (20 עד 23 ביוני 2003) לדיונים דו צדדיים במהלך נשיאות יוון של האיחוד האירופי.
* נשיא דרום אפריקה, תאבו מבקי ביוון (24 עד 26 בפברואר 2005).

== הסכמים דו צדדיים ==
* אמנה בנושא הימנעות ממיסוי כפול של הכנסה. נחתם ב-19 בנובמבר 1998 ונכנס לתוקף ב-19 בפברואר 2003.
* הסכם לקידום והגנה הדדית של השקעות. נחתם ב-19 בנובמבר 1998 ונכנס לתוקף ב-5 בספטמבר 2001.
* הסכם הובלות אוויריות. נחתם ב-19 בנובמבר 1998 ונכנס לתוקף ב-23 במאי 2001.
* הסכם על שיתוף פעולה בתחום התיירות. נחתם ב-19 בנובמבר 1998.
* הסכם על המשלוח המסחרי ונושאי המשלוח הרלוונטיים. נחתם ב-26 בפברואר 1998 ונכנס לתוקף ב-13 ביולי 2001.
* הסכם לשיתוף פעולה תרבותי. נחתם ב-25 ביולי 2005.

== נציגויות דיפלומטיות ==
* ליוון יש שגרירות בפרטוריה, קונסוליה כללית ביוהנסבורג ו-2 קונסוליות בקייפטאון ודרבן. לדרום אפריקה יש שגרירות באתונה וקונסוליית כבוד בסלוניקי.

==קישורים חיצוניים==

== הערות שוליים ==